Neural Networks on C# - CodeProject 12,351,853 members (32,937 online)
780.2K views57.1K downloads659 bookmarked
Last Visit: 31-Dec-99 18:00 Last Update: 26-Jun-16 23:59Refresh1 It's Not Easy Crossing This Massive River! | Punjabi Kuri 007
It's Not Easy Crossing This Massive River!
Aayee Milan Ke Raat | Bhojpuri Item Song, Hum Hai Dharti Ke Beta Movie Posted by LLB Graad • Akademia
LLB GraadNeil Muller2019-12-10T11:12:50+02:00
Akademia se LLB-graad is daarop gerig om bekwame, vaardige en dinamiese regsgraduandi te lewer wat toegerus is met ’n deeglike kennis en begrip van toepaslike regsbeginsels. Dit bied die nodige voorbereiding vir studie op meestersvlak en ontwikkel navorsingskapasiteit in die metodologie en tegnieke van die vakgebied.
WAT KAN EK MET LLB DOEN?
Graduandi van hierdie program sal toegerus wees vir die regspraktyk, waar ’n LLB-graad in Suid-Afrika ’n voorvereiste is om as prokureur of advokaat te praktiseer, hetsy in die openbare of private sektor.
NKR (NQF) vlak 8
SAQA ID-nommer: 110809
KWALIFISEER EK OM LLB TE STUDEER?
Afrikaanse en Engelse Taalvaardigheid in Regskonteks
Hierdie module rus studente toe met kommunikasievaardighede, brei hulle woordeskat in die regskonteks uit en is daarop gemik om dialoog en interaksie aan te moedig.
Keusemodules (kies drie)
Hierdie inleidende module in politiek fokus op die basis van politieke wetenskap deur studente te lei om konsepte, teorie, modelle, ideologieë en breë politieke strukture te verstaan en te begin toepas om sin te maak van spesifieke politieke gevalle. Konsepte en teorie – wat definisies van politiek, die staat, politieke stelsels en owerheidsvorme, partystelsels, kiesstelsels, die verdeling van magte en staatsvorme insluit – word ook toegepas op voorbeelde vanuit die Suid-Afrikaanse politiek.
Hierdie inleiding kursus in filosofie – met beide ŉ historiese en sistemiese fokus – gaan in op hoe antieke samelewings en klassieke bronne van filosofie steeds van toepassings is op hedendaagse denkwyses en optrede. Daar word in hierdie module gekyk na van die mees prominente filosofiese vraagstukke, deur eerstens te kyk na vooraanstaande filosowe uit die Antieke, Grieks-Romeinse en Middeleeuse tydperke. Hierdeur word die dinamiese aard van filosofie as dissipline geïllustreer, en word die studente voorsien van die kennis om hulself verder in die studie van filosofie te verdiep.
Besondere kontrakte is spesifieke tipe kontrakte. In hierdie vakgebied word aspekte soos aankope en verkope, verhuring, sekerheidstelling en verteenwoordiging aangeraak. Besondere kontrakte behandel die noodsaaklike elemente van elke kontrak, die partye betrokke, regte en verpligtinge wanneer die spesifieke kontrak gesluit word, sowel as ander regsaspekte wat ŉ kontrak kan beïnvloed.
Regsuitleg het met die aard en interpretasie van wetgewing te make, asook die metodes van statutêre interpretasie. Hier kom filosofiese perspektiewe, die uitwerking van die Grondwet en konstitusionele interpretasie ook aan die bod.
In administratiefreg word die aard en omvang van administratiefreg, en die prosedure van geregtelike hersiening – asook die moontlike redes daarvoor – ondersoek.
Hierdie module rus studente toe met vaardighede om inheemse kultuurgroepe, hul kultuur en die definisie van “regspluralisme” te identifiseer en te verstaan. Dit stel verder die student in staat om die persone- en familiereg van inheemse kultuurgroepe toe te pas, asook om inheemse deliktereg, inheemse erfreg en inheemse kontraktereg te verstaan.
Hierdie module sal studente bemagtig om die beginsels van mikro- en makro-ekonomie toe te pas. Dit gee agtergrond oor monetêre, finansiële en openbare ekonomie. Dit werp lig op die belangrikheid van internasionale en nasionale finansies en die rol van openbare ekonomie. Die module gebruik teorie, empiriese en beleidsraamwerke om probleme te analiseer. Dit dek ook Suid-Afrikaanse finansiële markte en hoe die verskillende instellings binne die plaaslike finansiële stelsel werk, asook die verskillende markte in die plaaslike ekonomie en die instrumente wat binne daardie markte verhandel word. Laastens analiseer die module die rol wat die regering binne ’n markekonomie behoort te speel.
Finansiële Bestuur en Persoonlike Finansiële Bestuur
Die module bied ŉ diepliggende kennis van finansiële teorie en praktyk in die Suid-Afrikaanse konteks, asook ŉ omvattende oorsig oor persoonlike finansies.
Menslike Hulpbronbestuur en Arbeidsverhoudinge
Die module bied ŉ oorsig oor die belangrikste aspekte rakend die bestuur van menslikehulpbronne en arbeidsbetrekkinge in ’n organisasie.
In hierdie voortsetting van Politiek 1 word daar in die besonder gekyk na politieke teorie en vergelykende politiek. Die studie van politieke teorie verbreed studente se bestaande kennis van politiese teorieë, konsepte en modelle vanuit ŉ verskeidenheid perspektiewe, terwyl vergelykende politiek die student in staat stel om ŉ breër benadering tot politiese gebeure te neem en dit nie bloot in isolasie te ontleed nie. Hierdie module bemagtig studente om politiek as ŉ wetenskap te benader wat sistematies op politieke probleme toegepas kan word.
In hierdie module word daar voortgebou op die voorgaande inleiding tot filosofie. Daar word steeds histories en sistemies te werk gegaan, maar met ŉ fokus op die begrip van moderne en politiese filosofie. Die moderne been sluit in Machiavelli, Descartes, en figure uit die Britse, Franse en Duitse Verligting. Met betrekking tot politieke filosofie word studente blootgestel aan verskeie politiese denkers.
Hierdie module rus studente toe om die aard en doel van regsvergelyking te verstaan, asook om konsepte van regshistoriese navorsing toe, regspluralisme, sosio-juridiese benaderings, en breë teoretiese perspektiewe toe te pas.
Hierdie module behandel wetlike aspekte wat verband hou met ontasbare goedere soos patente, handelsmerke, kopiereg en handelsgeheime. Beginsels met betrekking tot kuberwetgewing word ook hanteer.
ŉ Oorsig van die belangrikste juridiese benaderings, insluitend natuurreg, positivisme, realisme, kritiese regsteorie en moderne en postmoderne benaderings, word in hierdie module hanteer.
Skripsie en Navorsingsmetodologie
Die module bestaan ​​uit twee hoofkomponente: generiese navorsingsvaardighede en metodes en perspektiewe rakende regsnavorsing.
Die doel van hierdie module is om studente toe te rus met kennis rakende die basiese beginsels van die bewysreg en reëls met betrekking tot die toelaatbaarheid van spesifieke bewyse.
Die doel van die module is om studente in staat te stel om die inleiding tot die strafreg, met inbegrip van die strafreg en die regstelsel, te begryp.
Die doel van hierdie module is om begrip te verkry van die historiese ontwikkeling en teorie van die internasionale reg.
Die doel van die module is om die aspekte van litigasietegnieke, wat verband hou met algemene beginsels van siviele prosedure, te verstaan.
Die doel van die module is om aan studente kennis te bied oor die algemene beginsels van strafreg in die laer howe, hooggeregshof en die Hoogste Hof van Appèl van Suid-Afrika rakende die opstel van prosesstukke.
Die program kan in ’n minimum tydsduur van vier jaar voltooi word. Die maksimum toelaatbare tyd vir voltooiing is agt jaar.
Ná die suksesvolle voltooiing van die program ontvang studente ŉ LLB-graad wat tydens ’n amptelike gradeplegtigheidseremonie oorhandig sal word.
Deurlopende assessering – 40% van finale punt
Toetse en werkopdragte per module word gebruik in die berekening van die jaarpunt.
Samevattende finale assessering – 60% van finale punt
Summatiewe assessering sluit eksamen(s) in.
DOEN NOU AANSOEK OM ‘N LLB-GRAAD TE STUDEER